kaerle etc. doen te wetenen allen iegewoirdigen ende toecomende dat
wij ontfanghen hebben die oetmoedige supplicacie van andries van campen
weert int silveren zoutvat in onser stadt van antwerpen inhoudende
hoe dat inde oeghstmaent lestleden oft daer omtrent soe is hy suppliant
in zekere geselschap geweest binnen onser voirs. stadt van antwerpen
int huys geheeten oistryck gestaen opte meerbrugge daer mede
was jan deweert inde fortune oyck inder voirs. stadt woenende
noch een man van tshertogenbossche ende jan hermer oyck woende
tantwerpen metten welcken aldaer gecomen waren een geheeten
joos wesende een cousmakere adriaen int schuerbroot oyck
tantwerpen woenende ende wylen jaspyn oft jaspar wesende van
dornicke ende voirs. persoonen tsamen ten voirs. huyse inde
achtercamere goede chiere gemaect hebbende soe is gebuert
dat de voirs. jan hermer ende die voirs.jan de weert inde fortune
syn tsamen worden spelende met terlingen ende die voirs. jan hermer
drye oft vier cansen ghewonnen hebbende soe is den steen gevallen
den voirs. janne inde fortune ende deselve jan der steen opte tafele
worpende soe zeyde de voirs. jan hermer totten voirs. janne weerdt
inde fortuyne dese oft ghelycke woerden ghy wisselt my daer eenen
steen ende deselve jan hermaer nam den steen op ende stack den selven in
zyn tessche midts den welcken die voirs. weerdt inde fortune nam terstont
den voirs. hermaer metten boesem ende vuyt hebbende zynen poignart
seyde totten voirs. hermaer dese oft gelycke woirden leght den steen d$
neder oft ick steke u terstont alhier doot dwelck ziende de voirs.
adriaen int schuerbroot ende dese suppliant hebbende oyck huere geweer
vuytgetrocken gehadt seggende in effecte die suppliant dese oft gelycke
woerden totten voirs. hermaer is den steen valsch leghten opte tafel
ende slaten in stucken waerop de voirs. hermaer zeyde in effecte
ick belove u dat ick u dien morghen wedergheven sal maer ta$
nyet ende soe zyn alle die persoonen die aldaer tsamen gheten
hadden vuyter voirs. cameren gescheyden ende zyn gecommen voer
opten vloer int voirs. huys aldaer die voirs. hermaer dede mete$
eenen pot wyns ende syn de voirs. adriaen int schuerbroot ende de
weerdt inde fortune vuyten voirs. huyse gegaen ende zittende
dese suppliant ende de voirs. jan hermaer achter dbert opten voirs.
vloer om den voirs. pot wyns te drinckene soe is de voirs. wylen
jaspyn van dornick gecomen aende tafele achter dbert aldaer
staende ende nam den pot wyns maniere makende oft hy den
suppliant metten selve pot wyns hadden willen worpen met den
welcken track die suppliant zynen poignart oft dagghe vuyt
ende die voirs. jaspar zette den pot wyns neder ende ende soe
heeft die voirs. hermaer den suppliant wat gehouden ghehadt om twist te
schouwene mits den welcken heeft hy suppliant totten voirs. hermaer
geseeght gehadt dat hy den voirs. jaspyn van hem suppliant houden
soude besorgende oft deselve jaspyn hem suppliant arch hadde willen
doen waer op de voirs. hermaer zeyde in effecte ick gelove u
dat hy u nyet doen en sal ende coerts daer nae is de voirs. jaspyn
gecomen hebbende in zyn handt zynen opstekere vuytgetrocken
maniere makende oft hy den suppliant hadde willen steken mits
denwelcken heeft die suppliant zynen poignart vuytgetrocken
ende gheworpen gehadt naeden voirs. jaspyn den welcken hy suppliant
raecten het zy metten scherpen oft anderssins aen zyn hoot
soedat de selve jaspyn daer aff creegh een gheswil oft buyle
ende wordt wat bloyende ende terstont is de voirs. jaspyn
weder aende tafele gecomen daer die voirs. suppliant byden voirs.
hermaer zat ende want by desen eeinighe lude woirden
van roepenen gebuert syn soe is de voirs. adriaen int schuerbroot
die welcke als voirs. is corts te voeren vuyten voirs. huyse
gegaen was wederom int voirs. huys gecomen ende track
syn rappiere vuyt ende deselve adriaen egeen messen vuyt siende
stack zyn rappiere terstont wederom in syn scheede ende
terstont daernae soe is die voirs. jaspyn gecomen ende wilde
den voirs. adriaenen oppe ende den selven invaderen dwelcke ziende
de voirs. adriaen heeft met zynen opstekere den voirs. jaspyn
gesteken in zynen boesem welcken opstekene de voirs. adriaen
liet steken sonder dien vuyt te treckene daer aff de voirs.
jaspyn terstont gestorven is ende hoe wel tvoirs.
ongeluck den voirs. suppliant zeer leet is ende hy tvoirs.
feyt van de doode wonde nyet gedaen en heeft noch oyck
daer aff oirsake en is geweest soe heeft nochtans de suppliant
beduchtende rigeur van justicien hem yezindert opt gewyde
gehouden ende geabsenteert gehadt ende en svude hem nyet
zekerlyck binnen onser voirs. stadt van antwerpen derren
houden ten waere dat onse gracie hem hier op worde
geextendeert ende verleent aloe hy suppliant sceght seeght? ons
daerom oitmoedelyck biddende waerom zoe eest dat
wy desen aenghesien geneyght wesende ter beden des voirs. andries van
campen suppliant ende willende hem in dit stuck prefereren gracie
ende misericordie voer strangheyt ende rigeur van justicien hebben
den selven suppliant inden gevalle als boven quytgeschonden geremitteert
ende vergheven schelden quyte remitteren ende vergheven vuyt
sunderlingen gracien by desen onsen brieve tfeyt ende dootslach
boven geruert mitgaders alle offensie ende bruecke corporelle
ende criminelle daer inne hy ter causen voirscreven mits dat daer aen
cleven mach tegen ons ende justicie mesdaen ende mesbruyct mach
hebben ende hebben hem daer aff wedergestelt ende gerestitueert
stellen weder ende restitueren tot zynen goeden name fame ende
geruchte in onsen voirs. lande ende hertoeghdomme van brabant ende
allen anderen onsen landen ende heerlycheyden ende tot zynen onverbueren
goeden indien hy eenighe onder ons heeft gelyckende in alder
manieren zoe hy was voer de toecompste vanden voirs. feyte imponerende
hier op een eeuwich geswych onsen procureur generael in brabant ende
allen anderen onsen justicieren ende officieren wie zy zyn
satisfactie ende beternisse ierst ende voer al gedaen der
partie geinteresseerde indien die noch nyet gedaen en zy ende
eenighe daer toe stae behoudelyck dat de voirs. suppliant
gehouden zal zyn tvoirs. feyt tegen ons te beteren civilyck naer
gelegentheyt vander zaken ende faculteyt van zyn goeden met
oyck te betalen de costen van justicien hieromme alreede gedaen
ende te doene allet ter taxatien ende moderatien van onsen lieven ende
ghetruwen de cancellier ende luden van onsen raede in brabant die
wy daer toe gecommitteert hebben ende committeren by desen ontbieden
daerom ende bevelen den selven onsen cancellier ende raedsluden dat voer
hen geroepen deghene die daerom behoiren gheroepen te zyne zy
procederen wel ende dueghdelyck ter verificatie ende interinement$
van desen ende totter taxatie ende ende moderatie vanden voirs. amende$
ende costen alsoe zy zullen bevinden behoirende welck interinement$
de voirs. suppliant gehouden zal zyn te verzuecken ende hem in pers$
te presenteren in onsen voirs. raede binnen eenen jare naestcomende
op de pene van te verbuerene deffect van deser ende dat ged$
ende deselve civile boete ende costen van justicien getaxeert ende
betaelt zynde in handen vanden ghene dien dat behoiren zal zy
onsen voirs. procureur generael in brabant onse schoutet ende
marcgrave van antwerpen ende alle andere onse richteren
justicieren officieren ende ondersaten iegewoirdighe ende toecomm$
dien dat aengaen sal mogen huere stedehouderen ende een yegelyck
van hen besundere soe hem toebehoiren zal doen laten ende gedoog$
den voirs. suppliant van deser onser iegewoirdigen gracien remissien ende
pardoenen ende van allen den inhouden van desen inder vuegen e$
manieren voeren verhaelt rustelyck vredelyck volcomelyck
ende eeuwelyck genyeten ende gebruycken sonder hem te
doene noch te laten geschieden nu noch in toecomende tyden een$
hinder letsel oft moeyenisse aen lyve noch aen goeden ter
contrarien maer indien zyn lyff oft eenighe van zyner goe$
daerom gearresteert becommert oft belet waren dat zy die
setten ende stellen oft doen setten ende stellen terstont ende
sonder vertreck tot geheelder ende volcomender delivrancie wan$
ons alsoe ghelieft ende ten eynde dat dit vast ende gestadich
blyve tot eeuwighen daghen soe hebben wy onsen zeghel hier aen
doen hanghen behoudelyck in anderen dinghen onsen rechten
ende eenen ieghelycken anderen dessyns ghegeven in onser
stadt van bruessele inde maent van januario int jaer onserhe$
duysent vyffhondert ende virendertich nae costume onser hoe$
van brabant ende van onsen keyserycke txvie ende van
castillien $$$ txxe aldus stont ghescreven opte plycke
byden keyser in zynen raede ende ghetekent boote
visa recepta
ghecollacionneert tegens
doriginale brieven by my
decock
# sy hieraf verantwordt
byden ontfanger
vanden exploiten